staqsa lill-Ministru għall-Affarijiet Barranin u Ewropej: Jista' l-Ministru jgħid x'ħidma saret mill-Ambaxxata ta' Malta ġewwa l-Polonja tul is-sena li għaddiet? Il ħidma li saret tul is-sena li għaddiet mill-Ambaxxata ta' Malta ġewwa l-Polonja hija kif gej: L-2018 kienet sena ta ħidma politika intensiva bejn iż-żewg pajjiżi. Dan li ġej huma wħud miż-żjarat li seħħew f'dan il-perjodu: Parteċipazzjoni tal-Ministru tal-Affarijiet Barranin u Promozzjoni tal-Kummerċ l-Onor. Carmelo Abela, fil-Konferenza Ministerjali dwar il-Paċi u Sigurta fil-MedjOrjent, organizzata bejn il-Polonja u l-Istati Uniti u li nżammet f'Varsavja, nhar il-15 ta' Frar 2019. Parteċipazzjoni tal-Prim Ministru, l-Onor. Dr Joseph Muscat u l-Ministru tal-Affarijiet Ewropej u Ugwaljanza, l-Onor. Dr Helena Dalli, fis-Summit Għoli li seħħ ġewwa Varsavja nhar l-1 ta' Mejju, fl-okkazjoni tal-15 l-Anniversarju mis-Sħubija fl-Unjoni Ewropea taħt it-tema: ' Parteċipazzjoni tal-E.T. Dr George Vella, President tar-Repubblika, flimkien mad-delegazzjoni tiegħu, fl-okkazjoni tat-80 Anniversarju mill-Bidu tat-Tieni Gwerra Dinjija, li nżmm f'Varsavja, nhar l-1 ta' Settembru. Parteċipazzjoni tal-Ministru tal-Affarijiet Barranin u Promozzjoni tal-Kummerċ, l-Onor. Carmelo Abela fil-' , li nżmm f'Varsavja, nhar it- 2 ta' Ottubru. Huwa pparteċipa f'panel ta' diskussjoni bit-tema ' Matul iż-żjara tiegħu f'Varsavja, il-Ministru Abela kellu laqgħa bilaterali mal-Ministru tal-Affarijiet Barranin Pollakk, Jacek Czaputowicz, fejn, fost l-oħrajn, dan ta' l-aħħar kkonferma li l-preparazzjonijiet sabiex tinfetaħ ambaxxata Pollakka f'Malta, issa jinsabu fi stadju avvanzat. Ċelebrazzjoni ta' 'Jum l-Indipendenza' nhar t-23 ta' Settembru fil-Hotel Regent, Varsavja, fejn għaliha attenda l-Ministru tal-Affarijiet Ewropej Pollakk, membri tal-Parlament Pollakk, numru kbir ta' ambaxxaturi, membri tal-Kamra tal-Kummerċ, membri tal-komunita tal-kummerċ, il-komunita Maltija fil-Polonja u oħrajn. Intwera wkoll il-'video' tad-diskors tal-Onor. Ministru Abela, ppreparat appożitament għall-okkazzjoni taċ-ċelebrazzjoni tal-Jum Nazzjonali. L-ambaxxatur Grech ipparteċipa f'diversi diskorsi li ngħataw lil studenti li jattendu istitutuzzjonijiet akkademici terzjarji f'Varsavja. Huwa wkoll stieden diversi minn dawn l-istudenti fir-residenza tiegħu għat-te', fejn ippreżenta u ddiskuta l-politika barranija ta' Malta kif ukoll il-kontribut ta' Malta fl-isforzi kollettivi tal-komunita internazzjonali fir-rigward ta' temi li jolqtuna mill-qrib, fosthom il-politika marittima, dik tal-ambjent, dik dwar l-immigrazzjoni kif ukoll l-inizjattivi Maltin fin-Nazzjonijiet Magħquda, fosthom l-applikazzjoni ta' Malta għas-sede mhux permanenti fil-Kunsill tas-Sigurta'. L-Ambaxxata segwiet il-proċess ta'skambju ta' dati bejn l-Gvern Malti w l-Gvern Pollakk sabiex jiġu idenfikati d-dati taż- ̄jara Statali tal-President Pollakk f'Malta. Dan il-proċess għadu ghaddej. L-Ambaxxata assistiet fi preparamenti sabiex delegazzjoni mill-Agenzija Appoġġ tiġi Varsavja u jkollha laqgħat mal-awtoritajiet pubbliċi u tal-Knisja Pollakki li jaħdmu fil-qasam tal-adozzjoni. Waqt li kienet Varsavja, din id-delegazzjoni għamlet sensiela ta' 'interviews' lil kandidati kwalifikati Pollakki li esprimew interess li jservu bħala 'Rapprezentant tal-Agenzija Appogg fil-Polonja' rigward materji li jinvolvu il-proċess ta' adozzjoni. L-Ambaxxata assistiet l-Aġenzija Appoġġ sabiex sar dan l-ezerċizju tal-għażla. Economic/Kummerċjali Sar xogħol ta' preparazzjoni mal-entitajiet Maltin, fosthom ' ' kif ukoll mal-Konsolati Maltin f'Lodz u f'Krakovja, sabiex jinżamm 'event' relatat mas-servizzi finanzjarji b'aċċenn speċjali fuq il-'Fintech u Bitcoin'. Dan l-'event' huwa maħsub li jsir f'Varsavja, fejn saħansitra l-ambaxxata ġiet assigurata mis-sit tal-Borza ta' Varsavja, bħala 'venue' għal din l-attivita. Billi attivita bħal din tirrikjedi l-parteċipazzjoni tal-Ministru u/jew is-Segretarju Parlamentari konċernat, kif ukoll koordinament ma' uffiċji privati ta' avukatura speċjalizzati f' dan il-qasam, flimkien ma nies mid-dinja tal-kummerċ, kemm Pollakki kif ukoll Maltin, il-ħsieb hu li din l-attivita issir fis-sena 2020. Inżammu diversi 'joint events' mal-Awtorita Maltija tat-Turiżmu (MTA) fil-promozzjoni tat-Turizmu fil-Polonja, fosthom dawk mal-operaturi tal-ivjaġġar, operaturi speċjalizzati fuq it-tagħlim tal-lingwa Ingliża f'Malta kif ukoll operaturi li jispeċjalizzaw fit-Turiżmu reliġjuż. L-ambaxxata organizzat nurmu ta' żjarat fi skejjel f'Varsavja, fejn ippromoviet l-gżejjer Maltin bħala destinazzjoni turistika permezz ta' proġetti u attivitajiet oħra li nżammu f'dawn l-iskejjel. L-Ambaxxata assistiet diversi rikjesti minn persuni fid-dinja tal-kummerċ Pollakki u Maltin, permezz ta' għoti ta' informazzjoni sabiex jiġi inizjat kummerċ bilaterali. Dawn kienu jinkludu rikjesti mid-dinja tal-farmaċewtika, ta' prodotti għall-importazzjoni ta' ikel u frott, kif ukoll dwar importazzjoni ta' makkinjarju. Kulturali L-Ambaxxata pparteċipat f'ċeremonja ta' l-ogħti ta' dekorazzjoni mill-Istat Pollakk, magħrufa bħala ' , lil ċittadin Malti – Anthony Apap – bħala rikonoxximent għall-għajnuna volontarja li offra lill-assoċjazzjoni filantropika Pollakka li ġġib l-isem ta ' a'. Din l-assoċjazzjoni tassisti tfal, ġuvintur u tfajliet, ġejjin minn familji fil-bżonn, fl-edukazzjoni vokazzjonali tagħhom, permezz ta' ċentri ta' edukazzjoni u taħriġ. Bdew il-preparamenti mal-awtoritajiet kulturali Pollakki sabiex tinġieb – fil-qalba ta' Varsavja – l-iskultura kbira tal-artist/skultur Malti, Austin Camilleri, 'Zieme'. Il-ħsieb hu li din l-iskultura Maltija titpoġġa f'lok prominenti fil-kapitali Pollakka, sabiex tiġi apprezzata mill-pubbliku Pollakk u mit-turisti li jżuru l-belt kapitali Pollakka. Billi jeħtiegu diversi permessi sabiex dan il-progett iseħħ, il-proġett huwa maħsub li jibda f'Ġunju 2020 u jitħalla esebit għal perjodu ta' tlett xhur fis-sajf. Partiċipazzjoni tal-poeta Malti, Glenn Calleja fil-proġett ' , organizzat mill-EUNIC, Warsaw, flimkien ma' poeti oħra minn pajjiżi membri tal-Unjoni Ewropea rapprezentati f'Varsavja. Il-poeżiji magħżula, wara li ġew tradotti bil-Pollakk, ġew esebiti f'postijiet pubbliċi mal-belt kollha, fosthom ma ' ' kif ukoll ħitan pubbliċitarji, bl-iskop li l-poplu Pollakk jkollu konoxxenza tal-poeżija kontemporanja mferrxa mal-UE kollha. Saru ukoll preżentazzjonijiet letterarji tax-xogħol tal-awtur Malti, flimkien ma' awturi ohra mill-UE, fiċ-ċentru letterarju tal-Mużew tal-Arti Kontemporanja f'Varsavja. Flimkien mal-Konsolat ta' Malta fi Gdynia (Gdansk), l-Akkademja tal-Arti fi Gdansk u bil-kontribut tal-Kunsill Malti Għall-Arti (ACM), l-ambaxxata organizzat wirja ta' pittura originali f'daqsijiet kbar tal-artist Malti – Gabriel Buttigieg- imsejħa ' Din il-wirja ta' arti kontemporanja ttellet fl-Armerija tal-Akkademja tal-Arti fi Gdansk. Il-Professur Vince Briffa, Kap tad-Dipartiment tal-Istudji Digitali tal-Universita' ta' Malta, serva bħala kuratur tal-wirja. Ġie ppreparat katalgu bil-kulur li kien jinkludi numru ta' artikli akkademiċi dwar it-temi trattati fil-wirja, fosthom wieħed mill-Ambaxxatur Grech. L-Ambaxxatur Grech attenda għall-ftuħ tal-wirja li kellha attendenza u kummenti tajbin. Apparti l-wirja, saru diskussjionijiet bejn l-Universita' ta' Malta u l-Akkademja tal-Arti fi Gdansk, rigward il-possibibilita' ta' skambju ta' akkademiċi u wirjiet tal-arti kongunti fil-futur. Lejn l-aħħar tal-2019, ġie iffirmat ftehim 'Erasmus' bejn l-Fakulta tal-Istudji Diġitali tal-Universita ta' Malta mal-Fakulta tal-Arti tal-Universita Jagellonika ta' Krakovja dwar skambju ta' akkademiċi kif ukoll wirjiet konġunti bejn artisti miż-żewġ fakultajiet kif ukoll studenti. Dan il-ftehim jista jibda jitwettaq minnufih. Nhar l-20 ta' Mejju, l-ambaxxatur Dr. John Paul Grech ippreżenta l-kredenzjali bħala ambaxxatur ta' Malta għall-Belarus residenti Varsavja lill-President tal-Belarus, l-ET Alexander Lukashenko. Waqt iż-żjara tiegħu f'Minsk, l-ambaxxatur Grech kellu laqgħa ta' kortesija mal-Ministru tal-Affarijiet Barranin tal-Belarus, Vladimir Makei u laqgħa oħra mal-Viċi Ministru tal-Affarijiet Barranin tal-Belarus, Evgeny Shestakov. Ma' dan ta' l-aħħar iddiskuta diversi oqsma fejn iż-żewg pajjizi jistgħu jsaħħu r-relazzjonijiet bilaterali tagħhom, fosthom l-oqsma ekonomiċi, it-turiżmu w l-kultura kif ukoll koperazzjoni f'oqsma tekniċi. Nhar it-2 ta' Diċembru, delegazzjoni mill-Belarus immexxija mill-Viċi Ministru tal-Ekonomija, l-ET. Dzmitry Yarashevich, kellu laqgħa ma' delegazzjoni Maltija, mmexxija mis-Segretarju Permanenti fil-Ministeru tal-Affarijiet Barranin u Promozzjoni tal-Kummerċ, fejn fiha ġiet diskussa l-possibilita ta' koperazzjoni bejn iż-żewg pajjizi dwar aspetti ekonomiċi, fosthom dik tal-loġistika, fl-isfond tal-posizzjoni ta' Malta fir-reġjun Mediterranju; IT u Servizzi Finanzjarji. L-Ambaxxata ta' Malta fil- Polonja isservi bħala Konsolat. Ta' kuljum l-ambaxxata tirrispondi għal diversi mistoqsijiet u talbiet permezz ta' emails, tat-telefon u ta' ittri uffiċċjali (Note Verbale). Fost l-iktar servizzi li jintalbu nsibu li ġejjin: Marriage/ Divorce registration / Reġistrazzjoni taż- ̄wieġ / Divorzju Citizenship application / Applikazzjoni taċ-Ċittadinanza Legalisation of documents / Legalizzazzjoni ta' dokumenti Declaration on oath / Dikjarazzjoni bil-ġurament Passport applications / Applikazzjonijiet tal-passaport Emergency Travel Documents / Dokumenti ta' Vjaġġar f'Emerġenza maħruġ kemm lil Maltin kif ukoll lil refuġjati Enquiries received on requirements for visa to Malta / Inkjesti li waslu dwar rekwiżiti għal viża għal Malta.
AMBAXXATA TA' MALTA FIL-POLONJA - ĦIDMA